b'\n_START_ARTICLE_\nJonas Ali\xc5\xa1auskas\n_START_SECTION_\nBiografija\n_START_PARAGRAPH_\n1972\xc2\xa0m. baig\xc4\x97 Vilniaus universitet\xc4\x85. 1981\xc2\xa0m. medicinos moksl\xc5\xb3 kandidatas. 1977\xc2\xa0m. sta\xc5\xbeavo Zagrebo ir Skopj\xc4\x97s universitet\xc5\xb3 Moter\xc5\xb3 klinikose._NEWLINE_Nuo 1972\xc2\xa0m. Vilniaus universiteto d\xc4\x97stytojas, 1990\xe2\x80\x931993\xc2\xa0m. Aku\xc5\xa1erijos ir ginekologijos katedros ved\xc4\x97jas; nuo 1986\xc2\xa0m. docentas. 1993\xe2\x80\x932004\xc2\xa0m. Vilniaus universitetin\xc4\x97s Raudonojo Kry\xc5\xbeiaus ligonin\xc4\x97s direktoriaus pavaduotojas, 2004\xe2\x80\x932013\xc2\xa0m. Vilniaus universiteto ligonin\xc4\x97s Santari\xc5\xa1ki\xc5\xb3 klinik\xc5\xb3 Centro filialo Moters fiziologijos ir patologijos centro direktorius. Nuo 2013\xc2\xa0m. Vilniaus universiteto ligonin\xc4\x97s Santari\xc5\xa1ki\xc5\xb3 klinik\xc5\xb3 Aku\xc5\xa1erijos ir ginekologijos centro vyr. specialistas ginekologijai.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo pagrindin\xc4\x97 kryptis\xc2\xa0\xe2\x80\x93 perinatalin\xc4\x97 medicina, vaisiaus normalaus ir patologinio augimo diagnostika, vaisiaus ir naujagimio subrendimo ir fizinio i\xc5\xa1sivystymo diagnostika. \xc4\xae klinikin\xc4\x99 praktik\xc4\x85 1977\xc2\xa0m. \xc4\xafdieg\xc4\x97 ultragarsin\xc4\x99 diagnostik\xc4\x85, choriono biopsij\xc4\x85, transabdominalin\xc4\x99 amniocentez\xc4\x99. Pirmasis Lietuvoje 1986\xc2\xa0m. atliko intrauterin\xc4\xaf kraujo perpylim\xc4\x85 vaisiui. Su A. Arlauskiene ir N. Drazdiene vienas kordocentez\xc4\x97s pradinink\xc5\xb3 Lietuvoje. 1998\xe2\x80\x932004\xc2\xa0m. Vilniaus kra\xc5\xa1to aku\xc5\xa1eri\xc5\xb3 ginekolog\xc5\xb3 draugijos valdybos pirmininkas. Para\xc5\xa1\xc4\x97 daugiau kaip 70 mokslini\xc5\xb3 straipsni\xc5\xb3.'